Diari Oficial de la Generalitat Valenciana


Sumari del DOGV 9492, del 19-12-2022 (2022/11716)

RESOLUCIÓ d'1de desembre de 2022, de la Conselleria d'Hisenda i Model Econòmic, per la qual s'autoritza una anul·lació de crèdits i una modificació en l'annex de transferències i subvencions corrents del programa 313.50 Inclusió social de la Vicepresidència i Conselleria d'Igualtat i Polítiques Inclusives, per import de 259.597,29 euros (expedient 16.016/22-220).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9492

Data del DOGV
:   19-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/11356


Data del document
:   01-12-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ d'1de desembre de 2022, de la Conselleria d'Hisenda i Model Econòmic, per la qual s'autoritza una anul·lació de crèdits i una modificació en l'annex de transferències i subvencions corrents del programa 313.50 Inclusió social de la Vicepresidència i Conselleria d'Igualtat i Polítiques Inclusives, per import de 259.597,29 euros (expedient 16.016/22-220). [2022/11307]  
La Llei 22/2021, de 28 de desembre, de pressupostos generals de l'Estat per a l'any 2022 estableix, en la disposició addicional huitanta-primera, que l'Estat destinarà a subvencionar activitats d'interés general considerades d'interés social, el 0,7 % de la quota íntegra de l'Impost sobre la Renda de les Persones Físiques de l'exercici 2022, corresponent als contribuents que manifesten expressament la seua voluntat en aquest sentit. El Ple del Consell Territorial de Serveis Socials i del Sistema per a l'Autonomia i Atenció a la Dependència, en la seua sessió de 18 de juny de 2021, estableix la distribució dels crèdits entre les comunitats autònomes, i a la Comunitat Valenciana li correspon un import de 73.362.870,71 euros.  
El pressupost inicial per a aquest exercici va incloure una previsió per aquest concepte, tant en el pressupost d'ingressos com en el de despeses, per un import total de 78.110.334 euros, que es van consignar en els capítols 4 i 7 del programa 313.50 Inclusió social, per ser la Direcció General d'Acció Comunitària i Barris Inclusius que ho gestiona la que té atribuïdes les funcions, entre altres, de gestió dels programes d'acció social per a atendre fins d'interés social amb càrrec a l'esmentada assignació tributària, que es financen amb càrrec a les línies de concurrència competitiva S5177 «Ajudes programes d'interés general a càrrec del 0,7 % de l'IRPF» de l'annex de transferències i subvencions corrents, amb una consignació inicial de 08.118.017 euros i S5185 amb la mateixa denominació però de l'annex de transferències i subvencions de capital, dotada inicialment amb 1.571.000 euros. Per ser l'assignació definitiva inferior en 259.597,29 euros a la que es va incloure en el pressupost, ha de procedir-se a la corresponent minoració del pressupost d'ingressos en l'aplicació 401.08 «Transferències corrents finalistes. Àrea de Treball i Serveis Socials» i a l'anul·lació de crèdits en despeses i per aquest import.  
Per part de la Vicepresidència i Conselleria d'Igualtat i Polítiques Inclusives es proposa aquesta anul·lació, que en despeses afectaria la dotació de la línia S5177 «Ajudes programes d'interés general a càrrec del 0,7 % de l'IRPF», no obstant això considera oportú mantindre la dotació d'aquesta línia per la qual cosa proposa compensar aquesta minoració mitjançant un increment pel mateix import com a aportació de fons propis, que es finança amb càrrec a disponibilitats de la línia de concurrència competitiva S5176 «Ajudes col·laboració plans municipals d'inclusió i cohesió social de municipis inclusius», del mateix capítol i programa pressupostari, que no estan afectes a compromisos ni a finançament finalista.  
A aquest efecte, i en virtut del que es disposa en els articles 44 i 50 de la Llei 1/2015 d'hisenda pública, sector públic instrumental i subvencions, i en els articles 21 i 24 de la Llei 8/2021 de pressupostos de la Generalitat per a l'exercici 2022, aquesta Conselleria d'Hisenda i Model Econòmic adopta la següent resolució:  
  
Primer  
Autoritzar una anul·lació en el pressupost d'ingressos, en l'aplicació 401.08, per import de 259.597,29 euros.  
  
Segon  
Autoritzar una anul·lació de crèdit en el pressupost de despeses en l'aplicació 45.64.75.811.15.9 per import de 259.597,29 euros.  
  
Tercer  
Autoritzar les següents modificacions en l'annex de transferències i subvencions corrents del programa 313.50 Inclusió social, que suposen:  
  
  
1) Minorar la dotació de la línia de concurrència competitiva S5176, d'acord amb el següent detall:  
  
Codi Denominació Dotació anterior Modificació Dotació actual  
S5176 Ajudes col·laboració plans municipals d'inclusió i cohesió social de municipis inclusius 500.000 € 259.597,42 227.136,71  
  
  
2) Modificar la distribució, segons la naturalesa dels fons que la financen, de la línia de concurrència competitiva S5177, d'acord amb el següent detall:  
Tercer  
A conseqüència de l'import anul·lat es modifiquen, en l'FP3 del programa 313.50 Inclusió social, les dades relatives a l'aplicació d'ingressos 401.08 «De treball i serveis socials», que s'estableixen en els termes següents:  
  
Codi ingrés Origen / Destinació del finançament Cap. Línia Import  
40710 De treball i serveis socials 49.433.539,71  
 Pensions assistencials 4 T0227 200.000,00  
 Col·laboració obres interés general social isfl 4 S5177 26.027.125,71  
  
  
  
València, 1 de desembre de 2022.- El sotssecretari de la Conselleria d'Hisenda i Model Econòmic (per delegació, Resolució de 8.06.22, DOGV 9360): Daniel González Serisola.